[{"text_idx": "#000002", "text": "Cymorth ar gyfer eich dyfodol"}, {"text_idx": "#000005", "text": "Coleg y Cymoedd yn ennill y nifer uchaf erioed o fedalau yng ngwobrau World Skills UK"}, {"text_idx": "#000006", "text": "Mae Coleg y Cymoedd wedi cael llwyddiant ysgubol yng ngwobrau World Skills UK eleni, gan ennill saith medal \u2013 y llwyddiant gorau erioed i\u2019r coleg yn y gystadleuaeth."}, {"text_idx": "#000008", "text": "Mae\u2019r amrywiaeth o gystadlaethau sydd ar gael yn hyrwyddo talentau dysgwyr mewn amrywiaeth o feysydd, gyda\u2019r ymgeiswyr hefyd yn cael y cyfle i wneud cais i gynrychioli\u2019r DU yng Ngemau Olympaidd World Skills lle byddant yn cystadlu yn erbyn timau cenedlaethol o dros 80 o wledydd ledled y byd."}, {"text_idx": "#000009", "text": "Yng ngwobrau eleni, bu 13 o ddysgwyr Coleg y Cymoedd yn cystadlu yn y gystadleuaeth genedlaethol gyda mwy na hanner yn ennill medalau."}, {"text_idx": "#000011", "text": "\u201cMae pob dysgwr sydd wedi bod yn rhan o\u2019r gystadleuaeth wedi dangos ymroddiad i\u2019w maes, rhagoriaeth yn eu gwaith ac agwedd benderfynol at ragori ym mhob un o gamau\u2019r gystadleuaeth. Mae\u2019r canlyniadau\u2019n siarad drostynt eu hunain.\u201d"}, {"text_idx": "#000014", "text": "Mae\u2019r cystadlaethau World Skills,a gynhelir ar lefelau rhanbarthol, DU a rhyngwladol, yn gyfle i ddysgwyr fireinio eu sgiliau a\u2019u hyfforddiant yn eu dewis faes, cael mynediad at gyfleoedd addysg uwch gwych, a chynyddu eu cyflogadwyedd. Caiff pob cystadleuaeth sgiliau ei beirniadu gan banel o arbenigwyr y diwydiant drwy amrywiaeth o dasgau ymarferol a rhai sy\u2019n seiliedig ar senarios, gyda\u2019r cyfranogwyr sy\u2019n perfformio orau yn symud ymlaen yn y gystadleuaeth."}, {"text_idx": "#000015", "text": "Mae Coleg y Cymoedd wedi gweithio gyda phartneriaid yn y diwydiant fel GE Aviation a Caerdav i ddarparu\u2019r hyfforddiant ychwanegol hanfodol a\u2019r profiad ymarferol sydd eu hangen i ddysgwyr ragori ar bob cam o\u2019r gystadleuaeth."}, {"text_idx": "#000016", "text": "Ychwanegodd Matthew: \u201cOchr yn ochr ag ymroddiad ein dysgwyr a\u2019n tiwtoriaid, rydym hefyd yn ddiolchgar i\u2019n partneriaid yn y diwydiant sydd wedi rhoi o\u2019u hamser a\u2019u cyfleusterau i gefnogi hyfforddiant y dysgwyr. Cafwyd ymdrech gan bawb, ac mae\u2019n wych gweld yr ymdrech honno\u2019n cael ei gwobrwyo."}, {"text_idx": "#000017", "text": "\u201cRydyn ni\u2019n gweithio\u2019n barhaus ar ffyrdd o wella sgiliau diwydiant a menter dysgwyr \u2013 mae\u2019n rhywbeth rydyn ni bob amser yn ei ddatblygu ac yn anelu at wreiddio ar draws meysydd cwricwlwm Coleg y Cymoedd. Rydym yn edrych ymlaen at longyfarch y dysgwyr a gymerodd ran yng nghystadleuaeth World Skills UK yn y flwyddyn newydd, ochr yn ochr a\u0302 chyhoeddi\u2019r garfan ryngwladol newydd ar gyfer 2023.\u201d"}]